ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
21 ม.ค. 2559

 
สรุปตลาดภาคเช้า  
ตลาดภาคเช้าปิดปรับตัวลดลงเล็กน้อยในทิศทางเดียวกับตลาดรอบบ้านโดยมีแรงกดดันจากราคาน้ำมันดิบที่ยังอ่อนตัวลงต่อ ประกอบกับความผันผวนในตลาดปริวรรตเงินตรา ส่งผลให้นักลงทุนในตลาดเอเชีย มีความกังวลต่อเม็ดเงินที่มีแนวโน้มไหลออกจากตลาดจีน สำหรับปริมาณการซื้อขายอยู่ในระดับปานกลางที่ระดับ 1.9 หมื่นล้านบ่าท
 
แนวโน้ม ภาคบ่าย
คาดดัชนีมีแนวโน้มทรงตัว เรามองราคาน้ำมันยังเป็นปัจจัยหลักที่สร้างความผันผวนในตลาดทุน แต่ด้วยราคาน้ำมันสามารถทรงตัวได้ในช่วงเช้า ทำให้เรามองว่าเม็ดเงินที่ไหลออกจากตลาดทุนจะเริ่มชะลอลง เราแนะนำทยอยสะสม กลุ่มอสังหาฯ โดยเรามองว่าจะเป็นกลุ่มที่มีผลประกอบการ ไตรมาส4/58 ที่โดดเด่นเทียบกับหุ้นกลุ่มอื่น ซึ่งเป็นผลจากมาตรการสนับสนุนของภาครัฐ และปัจจัยด้านฤดูกาล
 
วิเคราะห์ทางเทคนิค
TSE  ราคาปิด 3.96 บาท
แนวรับ 3.94 บาท          
แนวต้าน 4.20 บาท
แนว cut loss หากราคามีแนวโน้มหลุด 3.88 บาท
กราฟ TSE มีการฟอร์มตัวของสัญญาณซื้อหลายชั้น และที่โดดเด่นที่สุดคือ RSI ยกฐานขึ้นล่วงหน้าแบบ Bullish ที่จะผลักดันให้ราคาขึ้นแรงได้ ขณะที่ราคาหุ้นตัดผ่านจุด Parabolic ขึ้นมาแล้วจะทำให้ราคาปรับขึ้นจากนี้ไป แนะนำซื้อ อย่ารอช้า เดี๋ยวข่าวดีออกจะเสียโอกาส
 
 
เด็กแนว
DIMETกลุ่มพลังงานทางเลือกที่มีชื่อล็อตแรกของโรงไฟฟ้าแสงอาทิตย์ 600 MW ในส่วนราชการและค่ายทหาร ซึ่งเลื่อนประกาศการได้ทำตั้งแต่เดือนธันวาคม 58 เนื่องจากมีผู้แย้ง และในทางระเบียบปฏิบัติของหน่วยราชการติดขัดหลายอย่าง เหมือนกับว่าเป็นทางตัน
แต่ในที่สุดหนทางสว่างไสว เมื่อ คสช. เห็นว่าหากไม่ทำจะก่อให้เกิดปัญหากับการผลิตพลังงานของประเทศในอนาคตต้องขาดแคลนแน่ จึงใช้อำนาจตาม ม.44 ประกาศให้ดำเนินการได้นับแต่บัดนาว และจากนี้ไปหน่วยงานต่างๆ จะต้องเร่งดำเนินการให้แล้วเสร็จตามเป้าหมาย
ดังนั้น ในวันที่ 25 มกราคมนี้ บริษัทที่เคยมีรายชื่อไว้เดิมประมาณ 4-5 แห่ง ก็น่าจะได้เฮกันล่ะ เด็กแนวมาสนใจ Dimet เพราะมีความชัดเจนเรื่องการที่จะได้ solar ประมาณ 40 MW และทำให้พื้นฐานบริษัทเปลี่ยนชัดเจนที่สุด และจำได้ solar farm เพิ่มเติมจากหน่วยงานอื่นๆ ทั้งเทศบาล และสหกรณ์รวมเป็นร้อยเม็กกะวัตต์
อีกทั้งจำนวนหุ้นจดทะเบียนมีไม่มาก ทำให้กำไรที่เกิดขึ้นสามารถประเมินมูลค่าหุ้นได้ไกลกว่าตัวอื่นๆ ช่วงเช้าเหมือนเริ่มมีคนรู้ข่าวเข้ามาเก็บหุ้นราคาจึงเด้ง  แต่จัดว่าเป็นวันแรกๆ ไม้ต้นๆ ของรอบเด็กแนวว่ายังไม่สายที่จะใส่กันเข้าไปในช่วงบ่ายนี้
กราฟ DIMET ตั้งลำมา 3 สัปดาห์แล้ว และอยู่ในระหว่างการฟอร์มตัวระยะกลางเป็น Head &amp; Shoulder สัญญาณซื้อติดตามด้วย Stoch ที่ตัดขึ้นแล้ว  และจะไต่ระดับไปที่ไหล่ขวาเป้าหมายแรก 7 บาท จากนั้นหากยังแข็งแรงมีลุ้นต้านถัดไป 8.50 บาท  มาเก็งกำไรกันเถอะ